میللی مودافعه ناظیری حولوصی آکار لیبی ایله ایمضا‌لانان رازیلاشما‌لارین دیگر اؤلکه‌لره قارشی تهدید اولمادیغینی بیلدیریب.
ناظیر آکار پایتاخت آنکارادا قورو قوشون‌لار حرکات مرکزینده اولوب.
آکار بورادا وئردیگی آچیقلامادا لیبی ایله ایمضا‌لانان “تهلوکه‌سیزلیک و حربی امکداشلیغا دایر راضیلاشما سندی” و دنیز صلاحیت ساحه‌لری‌نین محدودلاشدیریلماسینا دایر راضیلاشما سندی”نه توخونا‌راق دئییب:
“بو راضیلاشما‌لار دیگر اؤلکه‌لره قارشی تهدید، دیگر اؤلکه‌لرین حاقینی، حقوقونو پوزان سند دئییل‌دیر.
راضیلاشما‌لارین اساس‌لارینی یئرینه یئتیرمکده داوام ائدیریک. امریکالی متفیق‌لریمیزین، روس دوست‌لاریمیزین دا مسئولیت‌لرینی یئرینه یئتیرمه‌لرینی گؤزلییریک. ناتو اتفاقینا تهدیدلری جدی قبول ائدیریک، عینی شکیلده اتفاقین دا بیزه قارشی مسئولیت‌لرینی یئرینه یئتیرمه‌سینی گؤزلییریک”.
